คือประจำเดือนไม่มา2เดือนแล้วคะ ปกติจะมาตลอด ไม่เคยขาดจะเป็นประมาณ4วัน มาประมาณ27พฤศจิกา-2ธันวา แต่พอมีอะไรกับแฟนได้1เดือนประจำเดือนก็เริ่มขาด หลังๆเริ่มมีอาการหงุดหงิด เบื่ออาหาร คลื่นไส้ ปวดเนื้อปวดตัว เจ็บเต้านม แล้วก็เพลีย เลยซื้อที่ตรวจมาตรวจ2ครั้งครั้งแรกเมื่อต้นเดือน ครั้งที่2ช่วงกลางๆเดือน แต่ผลตรวจออกมาแค่1ขีด อยากทราบว่ามีโอกาสท้องไหมคะ
สวัสดีครับ เครื่องตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับและถ้าตรวจในช่วงที่หลัง1เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง99%ดังนั้น หากได้ผลลบติดต่อกันสองครั้งเช่นนี้ จึงไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด และมีการตกขาว ร่วมกับอาการปวดท้องน้อย ก็อาจจะเกิดจากสาเหตุเหล่านี้ได้ครับ1.น้ำหนักลด อดอาหาร2.โรคถุงน้ำหลายในรังไข่ ทำให้การตกไข่ผิดปกติ3.โรคทางกายอื่นๆ เช่น ภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ